61 274 de parole pe care NU ar trebui să le folosești!

Vă povesteam acum o săptămână că un cercetător în securitate din SUA a pus la dispoziție 10 milioane de parole în scop de cercetare și conștientizare.

Pornind de la această idee, am propus la Hackatonul de date deschise de weekendul trecut (22-23 februarie) un proiect legat de această bază de date. Astfel, profitând că există o bază de date a cuvintelor din DEX (via dexonline.ro) și un dicționar cu toate formele flexionare ale cuvintelor pus la dispoziție de Federația Română de Scrabble, am vrut să vedem câte cuvinte din limba română mai mari de 5 litere se regăsesc printre acea bază de date de parole făcută publică.

Scopul acestui exercițiu de conștientizare a problemelor de securitate cu parolele este de a sublinia 2 idei simple, dar deseori trecute cu vederea:

Nu folosi niciodată un cuvânt dintr-un dicționar (român, englez sau altul) ca o parolă!

Nu folosi aceiași parolă la toate conturile!

Mulțumită unei echipe de studenți și a ajutorului punctual dat de câteva persoane mai tehnice care s-au aflat în zonă am găsit răspunsul – există 61 274 de parole identice cu cuvinte românești (din baza de date menționată mai sus, plus alte date „donate” de unul dintre participanți) – poți descărca lista întreagă în format CSV, împreună cu frecvența cuvântului.

De asemenea ar trebui să aducem 3 explicații:

baza de date originală are multe cuvinte în engleză sau derivate ale acestora (dar și din alte limbi)

frecvența cuvântului nu înseamnă de câte ori s-a regăsit acesta în parole ci câte forme diferite ale cuvântului a fost găsită

cuvintele apar fără diacritice

De exemplu: Plenipotențiari este un cuvânt din 15 litere care apare în 5 tipuri diferite de parole:

plenipotentiaries

plenipotentiarily

plenipotentiaris

plenipotentiarissen

plenipotentiarize

Dar găsești și multe forme puțin diferite din alte limbi:

plenipotenciaria

plenipotenciario

plenipotensiaris

plenipotensiarisse

plenipotent

ple’nipotentiaire

ple’nipotentiaires

plenipotential

plenipotentiality

plenipotentiar

plenipotentiary

plenipotentiaryship

Și pentru curioși mai jos și lista celor 128 de cuvinte de 15 litere din limba română găsite prin parole: